সেল রুটি

সেল রুটি (নেপালি: सेल रोटी) হল একটি ঐতিহ্যবাহী নেপালি রিং-আকৃতির মিষ্টি স্বাদের ভাজা খাদ্য যা চালের আটা দিয়ে তৈরি করে হয়। এটি বেশিরভাগই দশৈং এবং তিহারের সময় প্রস্তুত করা হয় যা নেপালের পাশাপাশি ভারতের দার্জিলিং, কালিম্পং এবং সিকিম অঞ্চলে ব্যাপকভাবে পালিত একটি হিন্দু উৎসব। খাদ্যটি নেপাল জুড়ে এবং ভারতীয় গোর্খা সম্প্রদায়ের মধ্যে জনপ্রিয়। চালের আটা, জল, চিনি, ঘি এবং মশলা দিয়ে তৈরি তরল গোলা ডুবো তেলে ভেজে সেল রুটি তৈরি করা হয়। নেপাল সংস্কৃত বিশ্ববিদ্যালয়ের অধ্যাপক দীনেশ রাজ পান্তা অনুমান করেছেন যে এই খাবারটি ৮০০ বছরেরও বেশি পুরানো। ভারতীয় খাদ্য কলাম লেখক মধুলিকা দাশের মতে খাদ্যটি অনেক বছর আগে চিনি এবং মশলা ছাড়াই তৈরি করা হতো। বছরের পর বছর ধরে নেপালের বিভিন্ন জাতিসত্তার সংমিশ্রণে খাবারটি তার বর্তমান আধুনিক আকারে পৌঁছেছে। দাশ আরো অনুমান করেন যে চাল দিয়ে তৈরি নেপালি প্যানকেক বাবরির একটি পরিবর্তিত রূপ হতে পারে সেল রুটি। বাবরি একই রকম তরল গোলা দিয়ে তৈরি, কিন্তু সেটি চওড়া পাত্রে প্যানকেকের মতো রান্না করা হয়। অপরদিকে সেল রুটি রিং আকৃতির হয় এবং একটি কড়াইতে ডুবো তেলে ভাজা হয়। খাদ্যটির নাম সেল থেকে নেওয়া হয়েছে বলে ধারণা করা হয়। সেল হল নেপালের পাদদেশে জন্মানো এক ধরনের চাল। নেপালি ভাষায় রুটিকে রোটি বলা হয়। আরেকটি তত্ত্ব বলে যে খাবারের নাম সাল থেকে এসেছে, নেপালি ভাষায় যার অর্থ বছর। খাদ্যটি নেপালি নববর্ষে তৈরি একটি আনুষ্ঠানিক খাবার হিসাবে তৈরি করা হয়েছিল বলে একে সাল রোটি বলা হতে পারে। যা পরে সেল রুটি নামে পরিচিত হয়েছে। এটিতে চালের আটা এবং বিভিন্ন স্বাদবর্দ্ধক ব্যবহার করা হয়। মোটামুটি পিষে নেওয়া চালের আটায় পানি, চিনি এবং ঘি যোগ করে একটি গোলা তৈরি করা হয়। ঘি এর পরিবর্তে রান্নার তেল বা মাখনও ব্যবহার করে যেতে পারে। এলাচ এবং লবঙ্গের মতো মশলাও গোলায় যোগ করা যেতে পারে। উপাদানগুলি তারপর কয়েক ঘন্টার জন্য রেখে দেওয়া হয়। গোলা সেট হয়ে গেলে সেটি রান্নার তেল বা ঘি দিয়ে ভাজা হয়। পানির পরিবর্তে দুধও গোলা তৈরি করতে ব্যবহার করা যেতে পারে। তবে দুধ ব্যবহার করে তৈরি খাবার বেশিদিন ভালো নাও থাকতে পারে। ফুটন্ত তেলে গোলাটি রিং আকারে হাত দিয়ে ঢেলে মাঝারি আঁচে (প্রায় ৩৪৮°ফা থেকে ৩৭৩°ফা) রান্না করা হয়, যতক্ষণ না এটি উভয় পাশে হালকা বাদামী হয়ে যায়। প্রায় ১ ফুট (৩০ সেমি) লম্বা দুটি ধাতব বা কাঠের লাঠি (নেপালি ভাষায় ঝির নামে পরিচিত) রান্না করার সময় রুটি নাড়ানোর জন্য ব্যবহৃত হয়। সেল রুটি একসাথে অনেকগুলো করে রান্না করা হয় এবং কমপক্ষে ২০ দিনের জন্য ঘরের তাপমাত্রায় সংরক্ষণ করা যেতে পারে। সেল রুটি প্রায়শই বাড়ি থেকে দূরে বসবাসকারী পরিবারের সদস্যদের বিশেষ উপহার হিসাবে পাঠানো হয় বা ধর্মীয় নৈবেদ্যে প্রসাদ হিসাবে ব্যবহৃত হয়। সেল রুটি একটি সুস্বাদু খাবার। এটি মূলত নেপালিদের দশৈং এবং তিহার উৎসবের জন্য তৈরি করা হয়। এটি নেপালের জন্য অনন্য। এটি নেপালি সংস্কৃতি এবং উৎসবগুলির একটি অনন্য প্রতীক হয়ে উঠেছে এবং উৎসবগুলির পাশাপাশি বিবাহের অনুষ্ঠান এবং অন্যান্য অনুষ্ঠানের সময় সারা দেশে তৈরি ও পরিবেশন করা হয়। এছাড়াও এটি ভারতের দার্জিলিং, সিকিম, শিলিগুড়ি ও কালিম্পং অঞ্চল এবং দক্ষিণ ভুটানের নেপালি-ভাষী সম্প্রদায়ের একটি ঐতিহ্যবাহী খাবার। বেশিরভাগ নেপালি এবং কুমায়ুনি সাংস্কৃতিক ও ঐতিহ্যবাহী অনুষ্ঠানে এটি একটি অপরিহার্য খাবার। সিকিম, দার্জিলিং এবং কালিম্পং অঞ্চলে ঐতিহ্যবাহী একক রিং আকৃতির পরিবর্তে সেল রুটিও ডাবল রিং আকৃতিতেও তৈরি করা হয়। ভারতের উত্তরাখন্ড রাজ্যের কুমায়ুন অঞ্চলের একটি খাবার সিঙ্গালও সেল রুটির মতোই হয়। কিন্তু সেল রুটি চালের আটা দিয়ে তৈরি করা হয় এবং সিঙ্গাল সুজির আটা থেকে তৈরি করা হয়। সেল রুটি রান্না করা সেল রুটির স্তুপ বিভিন্ন নেপালি তরকারি এবং খবরের সাথে সেল রুটি ডোনাট জাতের তালিকা ভাজা ময়দার জাতগুলির তালিকা  খাদ্য প্রবেশদ্বার "Sel roti: Cook Nepal's iconic dish a yummy way - OnlineKhabar English News"। Online Khabar (ইংরেজি ভাষায়)। ২০২১-০৯-১৯। সংগ্রহের তারিখ ২০২২-০৯-০৭।  "You don't have to be a Nepali to learn to make selroti"। kathmandupost.com (English ভাষায়)। সংগ্রহের তারিখ ২০২২-০২-১২। উদ্ধৃতি শৈলী রক্ষণাবেক্ষণ: অচেনা ভাষা (link) "Getting to know selroti"। kathmandupost.com (English ভাষায়)। সংগ্রহের তারিখ ২০২২-০৮-১৮। উদ্ধৃতি শৈলী রক্ষণাবেক্ষণ: অচেনা ভাষা (link) "Bawarchi | Sel Roti: The ancient pancake that became a donut"। Bawarchi (ইংরেজি ভাষায়)। ২০২২-০৮-১৮ তারিখে মূল থেকে আর্কাইভ করা। সংগ্রহের তারিখ ২০২২-০৮-১৮।  "Archived copy"। ২০১১-০৭-১৪ তারিখে মূল থেকে আর্কাইভ করা। সংগ্রহের তারিখ ২০১০-১১-০৬।  "Try a recipe of Selroti to mark the Nepali festival Dashain"। Mintlounge (ইংরেজি ভাষায়)। ২০২১-১০-১২। সংগ্রহের তারিখ ২০২২-০২-১২।  Nepali Brihat Sabdhakosh 7th ed। Praygya Pratisthan। পৃষ্ঠা 1299।  "Sel Roti: The Nepali Doughnut That Is Infinitely Yummy"। NDTV Food (ইংরেজি ভাষায়)। ২০ অক্টোবর ২০১৭। সংগ্রহের তারিখ ২০২২-০২-১২।  "8 best Nepali food items that you should have as snacks in modern times too - OnlineKhabar English News" (ইংরেজি ভাষায়)। সেপ্টেম্বর ২০২১। সংগ্রহের তারিখ ২০২২-০২-১২।  Sel Roti ওয়েব্যাক মেশিনে আর্কাইভকৃত ৬ জুন ২০১২ তারিখে We All Nepali Pal, Sanchari (২০১৬-০৬-১৭)। "Food Secrets: On The Trail Of Kumaon's Culinary Wonders"। The Better India (ইংরেজি ভাষায়)। সংগ্রহের তারিখ ২০২২-০৮-১৮।  উইকিমিডিয়া কমন্সে সেল রুটি সম্পর্কিত মিডিয়া দেখুন। টেমপ্লেট:Doughnuts